
GUVERNUL REPUBLICII MOLDOVA

HOTĂRÂRE nr. ____

din _______________________
Chișinău 

[bookmark: _Hlk128993123]pentru aprobarea Regulamentului privind inspecția sistemelor de încălzire


În temeiul art. 5 alin. (1) pct. 5) din Legea nr. 282/2023 privind performanța energetică a clădirilor (Monitorul Oficial al Republicii Moldova, 2023, nr. 401-403, art. 695), cu modificările ulterioare, Guvernul HOTĂRĂȘTE:

1. Se aprobă Regulamentul privind inspecția sistemelor de încălzire (se anexează).
2. Controlul asupra executării prezentei hotărâri se pune în sarcina Ministerului Energiei și Ministerului Infrastructurii și Dezvoltării Regionale.
3. Se abrogă Hotărârea Guvernului nr. 1325/2016 pentru aprobarea Regulamentului privind inspecția periodică a sistemelor de încălzire din clădiri (Monitorul Oficial al Republicii Moldova, 23.12.2016, nr. 459-471, art. 1439), cu modificările ulterioare.
4. Prezenta hotărâre intră în vigoare la 1 ianuarie 2027.

PRIM-MINISTRU					Vasile TOFAN

Contrasemnează:

Ministrul energiei					Dorin JUNGHIETU

Viceprimministru, 
ministrul infrastructurii 
și dezvoltării regionale 				Vladimir BOLEA



Aprobat
prin Hotărârea Guvernului nr. ___/2026

REGULAMENT
privind inspecția sistemelor de încălzire

Capitolul I

DISPOZIȚII GENERALE

1. Regulamentul privind inspecția sistemelor de încălzire (în continuare – Regulament) stabilește cerințele specifice și procedura de efectuare a inspecției sistemelor de încălzire, periodicitatea efectuării inspecțiilor, precum și modul de întocmire și înregistrare a rapoartelor de inspecție a sistemelor de încălzire. De asemenea, Regulamentul stabilește cerințele privind ținerea Registrului electronic al rapoartelor de inspecție a sistemelor de încălzire, inclusiv în funcție de categoria clădirii, de tipul și puterea nominală utilă a sistemului de încălzire și de alte condiții, ținându-se cont de costurile de inspecție și de valoarea economiilor de energie estimate care ar putea rezulta în urma efectuării inspecției. Valorile implicite pentru sistemele de încălzire sunt indicate în documentele normative, elaborate de către organul central de specialitate al administrației publice în domeniul construcțiilor.

2. În sensul prezentului Regulament, noțiunea „clădire” cuprinde toate categoriile de clădiri definite la art. 3 alin. (1) din Legea nr. 282/2023 privind performanța energetică a clădirilor (în continuare – Legea nr. 282/2023), inclusiv instalațiile şi echipamentele tehnice aferente acestora, care fac obiectul aplicării prezentului Regulament.

3. Regulamentul specifică procedurile care vor fi utilizate pentru inspecția și evaluarea performanței energetice a sistemului de încălzire, precum și pentru dimensionarea generatoarelor de căldură și a părților accesibile ale instalațiilor de încălzire, pentru a furniza recomandări utilizatorilor cu privire la înlocuirea generatoarelor de căldură, la alte modificări ale instalației de încălzire și soluții alternative.

4. Tipurile de generatoare de căldură cuprinse în prezentul Regulament sunt:
4.1 cazane pentru încălzire, prepararea apei calde menajere sau ambele;
4.2 cazane de ardere cu combustibil solid, lichid și gazos;
4.3 pompe de căldură cu acționare electrică și cu acționare pe gaz;
4.4 puncte termice individuale;
4.5 instalații solare termice pentru prepararea apei calde menajere;
4.6 alte tipuri de sisteme de generare a agentului termic, cum ar fi unitățile de cogenerare.

5. Prezentul Regulament se aplică și altor sisteme de generare a energiei termice, în măsura în care acestea sunt utilizate pentru încălzirea spațiilor și/sau prepararea apei calde menajere.

6. În cazul clădirilor conectate la Sistemul de Alimentare Centralizată cu Energie Termică (SACET), recomandările formulate în raportul de inspecție se emit cu respectarea prevederilor legislației din domeniul energiei termice. Raportul de inspecție nu produce efecte juridice asupra procedurilor de racordare sau deconectare și nu poate servi drept temei pentru derogarea de la obligațiile stabilite prin legislația specială în domeniul energiei termice.

7. Se supun inspecțiilor periodice părțile accesibile ale sistemelor de încălzire sau ale sistemelor combinate de încălzire cu o putere nominală utilă de peste 70 kW. 
În cazul în care sistemul de încălzire este deservit de două sau mai multe surse de generare a agentului termic, puterea nominală utilă a sistemului se determină ca suma puterilor nominale utile ale surselor de generare care deservesc același sistem de încălzire.

8. Părțile sistemului de încălzire cuprinse în prezentul Regulament sunt:
8.1 sisteme de generare și stocare a agentului termic, inclusiv reglarea generării;
8.2 sisteme de distribuție a căldurii, inclusiv componentele și regulatoarele asociate;
8.3 sistem de emisie a căldurii, inclusiv componente și regulatoare.

9. Regulamentul se aplică sistemelor de încălzire montate și puse în funcțiune, fapt confirmat prin documentele de recepție și punere în funcțiune întocmite conform legislației în vigoare.
Prima inspecție se efectuează la expirarea perioadei de garanție a lucrărilor, dacă aceasta este prevăzută în documentele menționate la alin. (1). În cazul în care perioada de garanție nu poate fi determinată din documentele disponibile, prima inspecție se efectuează nu mai târziu de 5 ani de la data punerii în funcțiune a sistemului de încălzire cu puterea nominală de la 70 kW până la 290 kW și nu mai târziu de 3 ani de la data punerii în funcțiune a sistemului de încălzire cu puterea nominală peste 290 kW.
Pentru clădirile existente pentru care nu sunt disponibile documentele de recepție și punere în funcțiune și nici informații privind perioada de garanție a lucrărilor, prima inspecție se efectuează în termen de 2 ani de la intrarea în vigoare a prezentului Regulament.

10. Regulamentul nu se aplică clădirilor echipate cu sisteme de automatizare și control care îndeplinesc condițiile prevăzute la art. 27 alin. (7) și (8) din Legea nr. 282/2023.

11. Scopul principal al inspecției este de a oferi consiliere proprietarilor sau, după caz, administratorilor/gestionarilor clădirilor cu privire la modalitățile de reducere a consumului de energie, menținând în același timp condiții normate ale mediului interior.
De asemenea, inspecția periodică a sistemelor de încălzire are ca scop determinarea performanțelor energetice ale acestora, precum şi stabilirea unor măsuri ce urmează a fi întreprinse. Prin inspecția periodică se face o verificare a dimensionării sistemului de încălzire în raport cu necesarul de încălzire al unității/clădirii.

12. Ca urmare a inspecției, inspectorul sistemelor de încălzire întocmește un raport de inspecție, utilizând subsistemul pentru întocmirea rapoartelor de inspecție a sistemelor de încălzire gestionat de IP Centrul Național pentru Energie Durabilă, pentru proprietarul sau, după caz, administratorul/gestionarul clădirii, în care se explică avantajele care pot fi obținute prin punerea în aplicare a recomandărilor de sporire a performanței energetice. 
Raportul de inspecție cuprinde prevederile din art. 28 din Legea nr. 282/2023.

13. Recomandările de sporire a performanței energetice sunt menite să încurajeze proprietarul sau, după caz, administratorul/gestionarul clădirii să întreprindă acțiuni, dar nu solicită o acțiune din partea proprietarului, administratorului/ gestionarului.
Pentru a crește probabilitatea implementării recomandărilor propuse, raportul de inspecție conține informații privind perioada estimativă de recuperare a investițiilor.

14. În sensul prezentului Regulament, se utilizează noțiunile definite în Legea nr. 282/2023, precum și următoarele noțiuni:
cod de sistem – atribuit la sistem în timpul proiectării acestuia, poate fi regăsit în documentația de proiect sau documentația de execuție. În lipsa acestora, codul sistemului se atribuie de către inspector.
punere în funcțiune – ansamblul operațiunilor de verificare, reglare, testare și recepție prin care se confirmă că sistemul de încălzire poate fi utilizat în condiții de siguranță și conform destinației proiectate;
reglare a sistemelor clădirii – măsuri luate pentru a asigura funcționarea sistemului conform condițiilor specificate;
puterea termică nominală a sursei de generare – cantitatea de energie termică produsă de generator în unitate de timp, exprimată în kW, conform pașaportului tehnic sau a declarației producătorului;
puterea termică utilă – cantitatea de energie termică emisă de către sistemul de încălzire în spațiul deservit;
sistem de încălzire – în sensul prezentului Regulament sistemul de încălzire este compus din sistem de generare a agentului termic, sistem de distribuție a agentului termic și sistem de emisie a energiei termice;
QR cod – cod de răspuns rapid.

Capitolul II

PROCESUL DE INSPECȚIE PERIODICĂ A SISTEMULUI DE ÎNCĂLZIRE
Secțiunea 1
Descrierea procedurii de inspecție

15. Procedura de inspecție a sistemului de încălzire implică inspecția sistemelor de generare, sistemelor de distribuție a agentului termic și sistemelor de emisie a căldurii cu o putere nominală utilă de peste 70 kW și evaluarea eficienței și dimensionării sistemului de încălzire în raport cu necesarul de încălzire a clădirii.

16. Prezentul Regulament orientează inspectorul privind procedurile posibile de inspecție, care sunt descrise în tabelul de mai jos:

Proceduri de inspecție
	Procedura de inspecție
	Descriere

	Inspecție vizuală cu verificarea funcțională
	Procedura de inspecție vizuală și verificarea funcționalității are loc în felul următor:
a)	colectarea și analiza documentației tehnice și de proiect a sistemului inspectat;
b)	inspectarea fizică a sistemului în perioada normală de funcționare a acestuia pentru a identifica divergențele între sistemul proiectat și cel instalat, și alte încălcări care cauzează pierderi de energie. Identificarea cauzelor pierderii de energie se face din bunele practici ale inspectorului și nu implică măsurări fizice. 

	Inspecție prin măsurare 
	Sistemul instalat se verifică dacă corespunde parametrilor prevăzuți de documentația de proiect. 
Verificarea prin măsurare se execută la discreția inspectorului.
Verificarea poate fi executată în puncte aleatorii în baza experienței inspectorului.



17. La inspectarea sistemelor de încălzire, acolo unde este posibil, inspectorul inspectează vizual sau prin măsurare cu dispozitive verificate metrologic:
17.1 dacă sistemul de generare al agentului termic este reglat, exploatat și întreținut în mod corespunzator, astfel încât să asigure randamentul energetic optim;
17.2 calitatea izolației termice a elementelor sursei de generare și a elementelor sistemului de distribuție până la corpul de emisie a căldurii: tipul de izolație și calitatea, instalarea corectă a izolației, degradarea;
17.3 estimează performanța energetică efectivă a sistemului de generare, de distribuție și de emisie a energiei termice;
17.4 identifică neconformitățile cu documentația de proiect sau de execuție: a punctelor critice care pot duce la pierderea de sarcină sau reducerea randamentului;
17.5 atunci când este necesar, sprijină formularea recomandărilor privind posibilele îmbunătățiri ale performanței energetice a sistemului de încălzire.
Evaluarea dimensionării sistemului de încălzire se realizează în baza documentației disponibile și a datelor colectate în cadrul inspecției și nu implică recalcularea integrală a necesarului de căldură al clădirii.

18. Inspecția determină modalitățile prin care consumul de energie poate fi redus fără a afecta productivitatea sistemului de încălzire, inclusiv modernizările tehnice eventuale ale sistemului și îmbunătățiri ale modului de exploatare și întreținere, inclusiv reglarea parametrilor. Se întocmește un raport de inspecție pentru proprietarul sau, după caz, administratorul/gestionarul clădirii, care conține recomandări pentru sistemul inspectat.

Secțiunea 2

19. La inspecția sistemului de generare se identifică neconformități și se furnizează recomandări cost-optime privind sporirea performanței energetice a sistemului, cu asigurarea parametrilor de lucru conform documentației de proiect și a documentației normative în vigoare.

20. Procedura de inspecție a sistemului de generare a agentului termic începe cu determinarea tipului sursei (sau surselor) de generare a agentului termic, care poate fi încălzire centralizată sau încălzire autonomă.

21. În cazul în care sunt identificate mai multe surse de generare a agentului termic, procedura va include evaluarea combinării acestora, cu scopul de a determina eficiența energetică globală, compatibilitatea tehnică și conformitatea cu reglementările în vigoare.

22. Combinarea surselor de generare a agentului termic poate include, dar nu se limitează la:
22.1 utilizarea simultană a sistemului de încălzire centralizată și a celui autonom;
22.2 integrarea surselor regenerabile de energie cu surse convenționale;
22.3 funcționarea alternativă sau secvențială a surselor, în funcție de cerințele de consum și disponibilitatea resurselor.

23. Inspectorul sistemelor de încălzire documentează tipul și modul de combinare a surselor, precum și impactul acestora asupra performanței energetice, siguranței și costurilor de operare.

24. În cazul sursei de generare autonome, după disponibilitate, se verifică:
24.1 arzătorul la următoarele aspecte:
24.1.1 după tip, monobloc sau duobloc;
24.1.2 curățenia duzelor privind depuneri de carbon și impurități care pot afecta pulverizarea combustibilului;
24.1.3 curățenia camerei de ardere;
24.1.4  cu suportul manometrelor, presiunea combustibilului;
24.1.5  cu suportul analizorului de gaze, reglajul de aer și combustibil;
24.1.6  electrozii privind poziționarea și curățenia;
24.1.7  fotocelula.
24.2 puterea cazanului și a arzătorului la următoarele aspecte:
24.2.1 puterea nominală a cazanului trebuie să corespundă sarcinii termice a clădirii, menționate în documentația de proiect;
24.2.2  puterea arzătorului dacă este selectat și dimensionat față de puterea cazanului.
24.3 parametrii de funcționare la următoarele aspecte:
24.3.1 temperatura agentului termic;
24.3.2  presiunea în instalație;
24.3.3  tirajul coșului de fum.
24.4 sistemele de siguranță la oprirea automată.

25. În cazul în care sursa de generare a agentului termic este de tip centralizat, cum ar fi punctul termic individual sau nod de intrare echipate cu elevator, inspecția va include verificarea următoarelor aspecte:
25.1 tipul sursei de generare centralizată și modul de conectare la sistemul de distribuție al clădirii;
25.2 existența și starea echipamentelor de reglare și control la nivelul punctului de racordare;
25.3 existența și starea schimbătorului de căldură, inclusiv verificarea eficienței transferului termic;
25.4 existența, starea și automatizarea pompelor de circulație;
25.5 prezența și funcționarea dispozitivelor de măsurare a temperaturii și presiunii agentului termic la intrare și ieșire;
25.6 compatibilitatea parametrilor de funcționare ai sursei de generare cu parametrii sistemului de distribuție a agentului termic;
25.7 existența și starea izolației termice.

26. În cazul în care punctul termic individual este echipat cu sistem de automatizare, inspectorul verifică dacă programul de funcționare este corelat cu regimul de utilizare al spațiilor deservite și dacă există posibilitatea de integrare cu subsistemul informațional „Management energetic în clădiri” care face parte componentă din sistemul informațional național în domeniul eficienței energetice, conform art. 131 alin. (1) lit. c) din Legea nr. 139/2018 cu privire la eficiența energetică.

27. Se colectează și se identifică documentele relevante disponibile care contribuie la efectuarea inspecției sistemului și a componentelor acestuia, inclusiv rapoarte de inspecție, documente de mentenanță, date privind consumurile energetice, documentația tehnică și alte documente disponibile relevante pentru inspecție.

28. Inspectorul determină dacă sistemul de generare al agentului termic este întreținut în mod corespunzător. Inspectorul verifică:
28.1 asigurarea mentenanței sistemului de generare;
28.2 respectarea de către consumator a instrucțiunilor proiectantului instalației și instrucțiunilor producătorului sistemului de generare.

29. Pentru regulatoare, senzori și aparate de măsurare ale sistemului de generare al agentului termic, se verifică:
29.1 amplasarea (fie exterioară, interioară sau alta);
29.2 funcționarea;
29.3 reglaj sau înlocuire.

30. Se verifică amplasarea senzorilor de temperatură pentru posibile interacțiuni negative cu mediul înconjurător și posibila expunere directă la soare.

31. Recomandările de sporire a performanței energetice a sistemului de generare vor ține seama de rentabilitatea și fezabilitatea acțiunilor propuse, și pot include:
31.1 acțiuni imediate privind mentenanța, reglarea sau optimizarea funcționării sistemului, inclusiv acțiuni care nu presupun investiții;
31.2 acțiuni planificate care prevăd înlocuirea componentelor ca urmare a îmbătrânirii sau defectării, sau propuneri privind aplicarea tehnologiilor avansate, inclusiv utilizarea surselor regenerabile;

32. Randamentul sezonier al cazanului se determină prin excluderea pierderilor de ciclare și pierderilor de pornire din randamentul de ardere a cazanului. Sunt două metode de determinare a acestor pierderi:
32.1 prin preluarea datelor din pașaportul tehnic;
32.2 prin utilizarea prevederilor din documentul normativ relevant;
32.3 prin estimare, în conformitate cu metodologia de calcul utilizată pentru întocmirea rapoartelor de inspecție și cu prevederile Codului practic privind procedura de inspecție a sistemelor de încălzire, când pierderile de ciclare sunt estimate în baza numărului de porniri/opriri și a duratei fiecărui ciclu, iar pierderile la oprire sunt determinate prin măsurări efectuate cu analizor de gaze.

33. La instalațiile solare termice care asigură prepararea apei calde menajere, se colectează și se analizează informațiile privind:
33.1 tipul, suprafața, orientarea și unghiul de înclinație a colectoarelor solare;
33.2 tipul boilerului acumulator, volumul, sursele de preîncălzire și puterile termice ale acestora, grosimea izolației boilerului acumulator;
33.3 grosimea și tipul izolației sistemului de circulație între colectoarele solare și boilerul acumulator;
33.4 parametrii sistemului – temperatura și presiunea;
33.5 compoziția agentului termic;

34. La inspecția pompei de căldură destinate încălzirii spațiului și/sau prepararea apei calde menajere se colectează și se înregistrează informațiile privind puterea compresorului, tipul condensatorului și randamentul sezonier pentru încălzire. La prezența boilerului încorporat se identifică tipul boilerului acumulator, volumul, sursele de preîncălzire și puterile termice ale acestora, grosimea izolației boilerului acumulator.

35. Pentru schimbătoarele de căldură se inspectează și se furnizează recomandări privind:
35.1 izolația termică;
35.2 dimensionarea;
35.3 performanța (inclusiv colmatarea).

36. Pentru alte subsisteme de generare se inspectează și se furnizează recomandări privind:
36.1 dimensionarea acestora în comparație cu necesarul de căldură conform datelor obținute din documentația de proiect;
36.2 randamentul sezonier;
36.3 izolația termică;
36.4 reglarea parametrilor;
36.5 altele.

37. Necesarul de căldură al clădirii pentru încălzirea spațiilor va fi preluat din documentația de proiect.
 
Secțiunea a 3-a

38. La inspecția sistemului de distribuție se identifică neconformitățile și se furnizează recomandări cost-optime privind sporirea performanței energetice a sistemului cu asigurarea parametrilor de lucru conform documentației de proiect și documentației normative în vigoare.

39. Procedura de inspecție a sistemului de distribuție a agentului termic se stabilește în funcție de caracteristicile tehnice ale sistemului inspectat, accesibilitatea componentelor, documentația disponibilă și condițiile constatate în cadrul inspecției. Inspectorul aplică metodele de verificare prevăzute de prezentul Regulament în măsura necesară pentru evaluarea conformității și performanței energetice a sistemului.

40. Pentru inspecția sistemului de distribuție a agentului termic, inspectorul comunică proprietarului sau, după caz, administratorului/gestionarului clădirii data efectuării inspecției. Proprietarul sau, după caz, administratorul/gestionarul clădirii se asigură că sistemul de distribuție al agentului termic este funcțional și asigură circulația agentului termic la parametrii de lucru pentru o perioadă de cel puțin 2 ore înainte de efectuarea inspecției.

41. Înaintea inspecției sistemului de distribuție, proprietarul sau, după caz, administratorul/gestionarul clădirii prezintă inspectorului documentele relevante disponibile:
41.1 schema funcțională a sistemului de distribuție al agentului termic;
41.2 documentația de proiect relevantă sistemului de distribuție.

42. În cadrul inspecției sistemului de distribuție, inspectorul preia date și asigură următoarele:
42.1 schema funcțională a sistemului de distribuție al agentului termic corespunde documentației de proiect cu prezența tuturor componentelor:
42.1.1 diametrele nominale ale conductelor coincid cu documentația de proiect;
42.1.2 izolația termică a conductelor coincide după tip și grosime cu izolația prevăzută în documentația de proiect;
42.1.3 prezența tuturor clapetelor de reglaj, aerisire, scurgere și balansare, inclusiv corespunderea tipului acestora.
42.2 schema funcțională a sistemului de distribuție corespunde documentației de proiect și documentelor normative tehnice aplicabile;
42.3 se notează tipul sistemului de distribuție;
42.4 se notează tipul agentului termic utilizat și parametrii de lucru; 
42.5 se notează orice element neprevăzut de documentația de proiect care ar putea afecta negativ funcționarea sistemului, cum ar fi: corp de emisie neprevăzut, ramificație adițională conectată, sau orice alt element care duce la pierderea de sarcină.

43. În cazul în care sistemul de distribuție conține subsisteme conectate la aceeași sursă de generare având parametri de funcționare diferiți, se colectează și se înregistrează următoarele informații pentru fiecare subsistem de distribuție:
43.1 tipul și zonarea subsistemului de distribuție în comparație cu sistemul inspectat;
43.2 schema funcțională a subsistemului de distribuție a agentului termic corespunde documentației de proiect cu prezența tuturor componentelor:
43.2.1 diametrele nominale ale conductelor coincid cu documentația de proiect;
43.2.2 izolația termică a conductelor coincide după tip și grosime cu izolația prevăzută în documentația de proiect;
43.2.3 prezența tuturor clapetelor de reglaj, aerisire, scurgere și balansare, inclusiv corespunderea tipului acestora.
43.3 schema funcțională a sistemului de distribuție corespunde documentației de proiect și documentelor normative tehnice aplicabile;
43.4 se notează tipul agentului termic utilizat și parametrii de lucru; 
43.5 se notează orele de funcționare a subsistemului în cazul în care acestea diferă de orele de funcționarea ale întregului sistem. În acest caz, se menționează orele de funcționare a sistemului și orele de funcționare a tuturor subsistemelor în parte.
43.6 se notează orice element neprevăzut de documentația de proiect care ar putea afecta negativ funcționarea subsistemului, cum ar fi: corp de emisie neprevăzut sau circuit, ramificație adițională conectată, sau orice alt element care duce la pierderea de sarcină.

44. Se verifică dacă sistemul de distribuție al agentului termic și subsistemele acestuia sunt capabile să asigure parametrii de temperatură normați în spațiile deservite. 

45. În cadrul evaluării stării de mentenanță a sistemului de distribuție a agentului termic se determină dacă acesta este întreținut în mod regulat și adecvat. În acest sens, se va face referire la:
45.1 instrucțiunile proiectantului sistemului, dacă sunt disponibile;
45.2 instrucțiunile producătorilor componentelor, dacă există;
45.3 registrul de mentenanță privind periodicitatea spălării sistemului și suplinirea agentului evaporat sau pierdut în urma scurgerilor.

Secțiunea 4

Inspecția sistemului de emisie a agentului termic

46. La inspecția sistemului de emisie se identifică neconformități și se furnizează recomandări cost-optime privind sporirea performanței energetice a sistemului cu asigurarea parametrilor de lucru conform documentației de proiect și documentației normative în vigoare.

47. Se colectează, se verifică corespunderea cu documentația de proiect și se înregistrează informațiile privind sistemul de emisie a căldurii pentru încălzirea spațiului, privind:
47.1 tipul corpurilor de emisie a căldurii;
47.2 dimensionarea corpurilor de emisie a căldurii și corespunderea sumei acestora cu puterea utilă necesară pentru spațiile deservite;
47.3 raportul de emisie a corpului la capacitatea totală a sistemului de emisie;
47.4 poziționarea și racordarea corpurilor de emisie;
47.5 izolația și obstrucțiile din jurul corpului de emisie a căldurii care împiedică convecția sau radiația;
47.6 tipul robinetelor/regulatoarelor responsabile pentru deconectarea corpului de emisie sau reglarea agentului termic care trece prin corpul de emisie;
47.7 cerințele de mentenanță, inclusiv spălarea și curățirea periodică.

48. În cazul în care există subsisteme de distribuție, se colectează, se verifică corespunderea cu documentația de proiect și se înregistrează informațiile privind fiecare corp de emisie a căldurii pentru încălzirea spațiului în fiecare subsistem de distribuție, după cum urmează:
48.1 apartenența subsistemului de distribuție;
48.2 tipul corpului de emisie a căldurii;
48.3 dimensionarea corpului de emisie;
48.4 raportul de emisie a corpului la capacitatea totală a sistemului de emisie;
48.5 poziționarea și racordarea corpului de emisie;
48.6 izolația și obstrucțiile din jurul corpului de emisie a căldurii care împiedică convecția sau radiația;
48.7 tipul robinetelor/regulatoarelor responsabile pentru deconectarea corpului de emisie sau reglarea agentului termic care trece prin corpul de emisie;
48.8 cerințele de mentenanță (de exemplu, spălarea și curățirea periodică).

49. La corpurile de emisie în cadrul sistemelor de distribuție și subsistemelor, se verifică amplasarea senzorilor pentru posibilele interacțiuni negative cu mediul înconjurător, mobilierul, posibila expunere directă la soare și cu alte corpuri de emisie a căldurii.

Secțiunea a 5-a

Colectarea datelor, modul de întocmire și modul de înregistrare a rapoartelor de inspecție periodică a sistemelor de încălzire

50. La executarea inspecției, atunci când este posibil, inspectorul face cunoștință cu caracteristicile sistemului, parametrii de proiectare și regimul de funcționare înaintea ieșirii în teren. Toată documentația tehnică disponibilă se transmite de către solicitant inspectorului pentru analiză.

51. Documentația tehnică sau informațiile colectate includ:
51.1 documentația de proiect care indică temperaturile interioare și exterioare de calcul, durata sezonului de încălzire, gradul de ocupare proiectat, aporturile și pierderile de căldură;
51.2 informații privind zonele/volumele încălzite;
51.3 informații privind utilizarea clădirii, procesele desfășurate și frecvența acestora;
51.4 desenele tehnice sau schemele sistemului de încălzire;
51.5 desene de execuție sau de montaj;
51.6 producătorul, modelul (tipul) utilajelor, copiile pașapoartelor tehnice;
51.7 temperaturile nominale de funcționare, dacă este cazul;
51.8 orele de funcționare;

În cazul în care documentația de mai sus nu este disponibilă, se colectează informații privind utilizarea sistemului și a clădirii prin intervievarea ocupanților și a personalului tehnic.

52. La inspectarea sistemului se verifică dacă sistemul, subsistemele sau componentele sunt exploatate și întreținute în mod regulat și corespunzător de personal calificat și/sau autorizat în conformitate cu:
52.1 instrucțiunile sistemului proiectat;
52.2 instrucțiunile producătorului subsistemelor și componentelor;
52.3 toate cerințele legale sau de reglementare.
Se verifică rapoartele de întreținere pentru sistem și pentru componentele separate ale sistemului, precum și cartea tehnică a clădirii și registrul sistemului, starea de întreținere fiind o parte importantă a inspecției.

53. La inspectarea sistemului pot fi utilizate aparate speciale, inclusiv camera de termoviziune pentru identificarea scurgerilor agentului termic și a pierderilor excesive de căldură, analizorul de gaze pentru estimarea randamentului cazanului și alte echipamente de măsurare verificate metrologic, necesare efectuării inspecției.

54. La inspecția sistemului, inspectorul specifică în fișa de inspecție dacă este asigurată mentenanța anuală a sistemului existent. Inspectorul verifică disponibilitatea accesului liber la elementele sistemului care necesită mentenanță periodică. De asemenea, inspectorul verifică dacă toate elementele sistemului de distribuție sunt izolate și dacă filtrele sunt periodic curățate.

55. Toate părțile sistemului, care trebuie verificate în conformitate cu prezentul Regulament, trebuie să fie accesibile pentru inspecție. Dacă, din orice motiv, componentele sistemului supuse verificării, în conformitate cu prezentul Regulament, nu sunt accesibile, în raportul de inspecție se precizează că anumite părți ale sistemului nu pot fi verificate în timpul inspecției și se furnizează dovezi care arată motivul pentru care aceste părți sunt inaccesibile.

56. Rapoartele de inspecție a sistemelor de încălzire se întocmesc de către inspectorul sistemelor de încălzire utilizând subsistemul pentru întocmirea rapoartelor de inspecție a sistemelor de încălzire, elaborat și gestionat de IP Centrul Național pentru Energie Durabilă (în continuare – IP CNED), care este parte a subsistemului informațional național în domeniul eficienței energetice a clădirilor, conform art.8 alin.(4) din Legea nr.282/2023.

57. Metodologia de calcul utilizată de subsistemul pentru întocmirea rapoartelor de inspecție a sistemelor de încălzire este bazată pe metodologia de calcul al performanței energetice a clădirilor, elaborată în conformitate cu art. 15 din Legea nr. 282/2023, și utilizează principiile de bază și valorile implicite prevăzute în documentele normative tehnice privind procedura de inspecție a sistemelor de încălzire, aprobate de organul central de specialitate în domeniul construcțiilor.
Metodologia include ipotezele economice standard (rata de actualizare, perioada de analiză, tratamentul costurilor și al evoluției tarifelor), stabilite în documentele normative tehnice și în metodologia de calcul a performanței energetice a clădirilor aprobate conform legislației.

58. Inspectorul sistemului de încălzire introduce în subsistemul pentru întocmirea rapoartelor de inspecție a sistemelor de încălzire următoarele date:
58.1 adresa fizică a clădirii;
58.2 codul cadastral al clădirii;
58.3 numele și prenumele proprietarului clădirii;
58.4 destinația clădirii;
58.5 suprafața încălzită pentru destinația selectată; în cazul clădirilor cu destinație mixtă, suprafața încălzită în (m²) se introduce pentru fiecare destinație;
58.6 zona climatică în care este amplasată clădirea;
58.7 costul energiei electrice și costul altui tip de energie;
58.8 tipul de energie utilizat pentru fiecare sursă de generare existentă în clădire, inclusiv gaz natural, energie termică furnizată prin sistem de alimentare centralizată cu energie termică, biomasă, combustibili lichizi, combustibili solizi și alte surse de energie utilizate pentru încălzire, raportat la destinația selectată;
58.9 randamentul și puterea de generare, de distribuție și de emisie pentru fiecare tip de energie selectat, conform parametrilor proiectați și celor efectiv instalați;
58.10 formularele și fișa de inspecție prevăzute în Capitolul III.

59. La finalizarea întocmirii raportului de inspecție a sistemului de încălzire de către inspectorul sistemelor de încălzire, cu utilizarea subsistemului pentru întocmirea rapoartelor de inspecție a sistemelor de încălzire, raportul se salvează automat în baza de date gestionată de IP CNED și se înregistrează automat în Registrul electronic al rapoartelor de inspecție a sistemelor de încălzire, specificat la art. 28 alin. (3) din Legea nr. 282/2023.

60. Registrul electronic al rapoartelor de inspecție a sistemelor de încălzire este gestionat de subsistemul informațional „Eficiența energetică a clădirilor” în conformitate cu art 37 alin. (3) din Hotărârea Guvernului nr. 144/2025.

61. Raportul de inspecție a sistemului de încălzire se semnează electronic de către inspectorul sistemelor de încălzire din numele companiei, care a prestat serviciul de inspecție. În cazul sistemelor combinate de încălzire se întocmește un singur raport de inspecție.

62. La salvarea raportului de inspecție, acestuia i se atribuie un număr de înregistrare unic și QR cod, care poate fi generat doar după ce raportul de inspecție a fost salvat și înregistrat în Registrul electronic al rapoartelor de inspecție a sistemelor de încălzire gestionat de IP CNED.

63. Prin scanarea QR codului de pe raportul de inspecție, acesta poate fi verificat în regim online sau descărcat din Registrul electronic al rapoartelor de inspecție a sistemelor de încălzire.

64. Raportul de inspecție a sistemului de încălzire este valabil numai după înregistrarea în Registrul electronic al rapoartelor de inspecție a sistemelor de încălzire.

65. Inspectoratul Național pentru Supraveghere Tehnică (în continuare INST) inițiază și efectuează controale în temeiurile și condițiile stabilite la art. 9 din Legea nr. 282/2023 și Legea nr. 131/2012 privind controlul de stat. Dacă în cadrul procedurii de verificare a calității rapoartelor de inspecție INST depistează careva greșeli sau omiteri în raportul de inspecție a sistemelor de încălzire generat și înregistrat în Registrul electronic al rapoartelor de inspecție a sistemelor de încălzire, inspectorul sistemelor de încălzire înlătură aceste omiteri sau greșeli, fără costuri suplimentare pentru beneficiar, prin introducerea modificărilor necesare în termen de 15 zile. La generarea raportului de inspecție modificat, acesta înlocuiește pe cel greșit înregistrat în baza de date gestionată de IP CNED.
La generarea raportului de inspecție modificat, inspectorul transmite proprietarului sau, după caz, administratorului/gestionarului clădirii versiunea actualizată a raportului.
Remedierea omiterilor sau greșelilor în termenul prevăzut de prezentul punct nu constituie temei pentru aplicarea măsurilor sancționatorii, în absența unor abateri constatate în condițiile legislației privind controlul de stat.

66. Raportul de inspecție a sistemului de încălzire se prezintă proprietarului sau, după caz, administratorului/gestionarului clădirii în termen de până la 10 zile de la data întocmirii și se păstrează de către acesta până la următoarea inspecție.

67. Inspectorul transmite proprietarului sau, după caz, administratorului/gestionarului un exemplar în versiunea electronică a raportului de inspecție a sistemului de încălzire.

68. În cazul în care proprietarul sau, după caz, administratorul/gestionarul clădirii a pierdut exemplarul electronic al raportului de inspecție periodică a sistemului de încălzire, acesta poate solicita copia electronică a raportului de la inspectorul sistemului de încălzire care l-a elaborat. Inspectorul transmite copia raportului în termen de 10 zile de la primirea solicitării.

În cazul imposibilității obținerii raportului de la inspector, copia electronică a raportului care corespunde cu originalul poate fi obținută de la IP CNED în termen de 10 zile de la data depunerii cererii.

Secțiunea a 6-a

[bookmark: _Hlk187345122]Frecvența inspecției sistemelor de încălzire

69. Frecvența inspecțiilor sistemelor de încălzire se stabilește prin prezentul Regulament.

70. Prima inspecție a sistemului de încălzire se efectuează la expirarea perioadei de garanție a lucrării, dar nu mai târziu de 5 ani de la data punerii în funcțiune a sistemului cu puterea nominală de la 70 kW până la 290 kW și nu mai târziu de 3 ani de la data punerii în funcțiune a sistemului cu puterea nominală peste 290 kW.

71. Frecvența efectuării inspecțiilor sistemelor de încălzire cu puterea nominală de la 70 kW până la 290 kW este de 5 ani. Inspecțiile sistemelor de încălzire cu puterea nominală peste 290 kW se efectuează o dată la 3 ani.

72. Inspecția sistemelor de încălzire poate fi efectuată concomitent cu auditul energetic sau deservirea tehnică periodică de către inspectorul sistemelor de încălzire, la solicitarea proprietarului clădirii.

Secțiunea a 7-a

Responsabilități și măsuri în caz de nerespectare

73. Proprietarul clădirii în care este amplasat sistemul de încălzire este responsabil de inspecția acestuia, în termenul stabilit de prezentul Regulament.
74. În cazul constatării neefectuării inspecției periodice a sistemelor de încălzire în termenele stabilite de prezentul Regulament, Inspectoratul Național pentru Supraveghere Tehnică aplică măsurile prevăzute de Legea nr. 131/2012 privind controlul de stat și de Legea nr. 282/2023 privind performanța energetică a clădirilor, în limitele competențelor sale:
74.1 În cazul constatării neefectuării inspecției periodice a sistemului de încălzire în termenele stabilite de prezentul Regulament, Inspectoratul Național pentru Supraveghere Tehnică notifică proprietarul sau, după caz, administratorul/gestionarul clădirii și acordă un termen de 90 de zile pentru efectuarea inspecției și prezentarea raportului de inspecție.
74.2 În cazul neprezentării raportului de inspecție în termenul prevăzut la subpct. 74.1, Inspectoratul Național pentru Supraveghere Tehnică informează în formă scrisă IP CNED în vederea aplicării măsurilor prevăzute de pct. 81 din prezentul Regulament.
75. Stimulente pentru conformare – proprietarii sau, după caz, administratorii/gestionarii clădirilor care asigură efectuarea inspecțiilor în termen beneficiază de acces prioritar la programele de finanțare pentru eficiență energetică implementate de către IP CNED.

Secțiunea a 8-a

Controlul respectării Regulamentului
76. INST implementează mecanismul de control în conformitate cu art. 9 din Legea nr. 282/2023, în condițiile Legii nr. 131/2012 privind controlul de stat, inclusiv prin utilizarea informațiilor din sistemele gestionate de IP CNED. Controalele se inițiază și se desfășoară în baza analizei și evaluării riscurilor, în conformitate cu legislația privind controlul de stat.

77. Clădirile la care, în timpul certificării performanței energetice, se constată lipsa raportului de inspecție a sistemului de încălzire se înscriu automat, după codul cadastral, în lista clădirilor neconforme cu prezentul Regulament, păstrată în subsistemul informațional privind eficiența energetică a clădirilor.

78. Lista clădirilor neconforme se creează și se actualizează automat în subsistemul informațional privind eficiența energetică a clădirilor.

79. După apariția raportului de inspecție pentru clădirea cu codul cadastral respectiv în baza de date a subsistemului informațional privind eficiența energetică a clădirilor, clădirea se exclude automat din lista clădirilor neconforme.

80. În aplicarea mecanismului de control prevăzut la art. 9 din Legea nr. 282/2023, INST exercită următoarele atribuții specifice:
80.1 examinează lista clădirilor neconforme, menținută în Registrul electronic al rapoartelor de inspecție a sistemelor de încălzire;
80.2 verifică, după caz, conformitatea datelor de intrare utilizate de către inspector pentru generarea rapoartului de inspecție;
80.3 constată neconformitățile în condițiile legislației privind controlul de stat și întocmește actele de control corespunzătoare;
80.4 notifică în formă scrisă proprietarul clădirii, în conformitate cu pct. 74.1 din prezentul Regulament;
80.5 la abaterea repetată, după expirarea termenului prevăzut la pct. 74.1 și lipsa raportului de inspecție, informează în formă scrisă IP CNED și transmite scrisoare de informare proprietarului clădirii în vederea aplicării măsurilor prevăzute de pct. 74.2;
80.6 informează IP CNED privind neconformitățile depistate în datele utilizate pentru elaborarea rapoartelor de inspecție de către inspectorul sistemelor de încălzire.

81. IP CNED aplică măsurile prevăzute la pct. 80.5 prin suspendarea accesului la programele de finanțare în domeniul eficienței energetice gestionate de acesta, până la remedierea neconformităților.

82. În cazul în care IP CNED este informat, conform pct. 80.6, despre încălcări constatate de Inspectoratul Național pentru Supraveghere Tehnică în privința datelor de intrare utilizate de inspectorul sistemului de încălzire la elaborarea raportului de inspecție, IP CNED aplică, după caz, măsurile prevăzute în Capitolul III, secțiunile 3 și 4 din Regulamentul cu privire la calificarea și înregistrarea evaluatorilor energetici, a inspectorilor sistemelor de încălzire și a inspectorilor sistemelor de ventilare și condiționare, aprobat prin Hotărârea Guvernului nr. 622/2024.
Erorile materiale, omisiunile și situațiile generate de date insuficiente ori indisponibile furnizate de beneficiar, se supun mecanismului de remediere prevăzut la pct. 65.

Capitolul III
FORMA ȘI CONȚINUTUL RAPORTULUI DE INSPECȚIE PERIODICĂ A SISTEMELOR DE ÎNCĂLZIRE

83. Forma raportului de inspecție pentru sistemul de încălzire este prezentată în anexa nr. 1.

84. Pagina principală a raportului de inspecție include următoarele informații:
84.1 adresa fizică a clădirii și codul cadastral al clădirii care este deservită de sistemul inspectat;
84.2 destinația clădirii după categorie conform art. 3 din Legea nr. 282/2023;
84.3 recomandările privind sporirea performanței sistemului;
84.4 indicatorii economici a măsurilor de sporire a performanței energetice propuse;
84.5 numele, prenumele proprietarului;
84.6 numele, prenumele inspectorului cu semnătura electronică.
84.7 denumirea companiei cu care este încheiat contractul de prestare a serviciului de inspecție a sistemului de încălzire

85. Raportul de inspecție se însoțește de sumarul executiv, formularele cu măsurile propuse și de fișa de inspecție, care fac parte integrantă din raport.

86. Sumarul executiv al raportului de inspecție, pentru fiecare cod de sistem, include:
86.1 puterea termică nominală proiectată și instalată a sistemelor de încălzire înainte și după implementarea măsurilor recomandate;
86.2 consumul anual și economiile anuale de energie electrică și alte tipuri de energie înainte și după implementarea măsurilor recomandate, inclusiv economiile anuale bănești;
86.3 consumul specific pentru încălzire înainte și după implementarea măsurilor recomandate, exprimat în kWh/m²·an pentru energie electrică și alte surse de energie.

87. Formularele cu măsurile propuse se generează de subsistemul pentru întocmirea rapoartelor de inspecție a sistemelor de încălzire. Pentru fiecare măsură de sporire a performanței energetice se elaborează formular separat. Pentru un singur sistem pot fi întocmite mai multe formulare. Modelul formularului este prezentat în anexa nr. 2.

88. Formularul conține următoarele informații:
88.1 codul sistemului;
88.2 denumirea măsurii;
88.3 imaginea sistemului;
88.4 descrierea măsurii, cu indicarea locului de aplicare (sistemul de generare, distribuție sau emisie);
88.5 necesarul estimativ de investiții, estimat de inspectorul sistemului de încălzire;
88.6 sporirea randamentului sistemului, definită de inspector în baza documentației normative elaborate de organul central de specialitate al administrației publice în domeniul construcțiilor;
88.7 spațiu pentru descrierea:
- asumărilor care au stat la baza definirii costului estimativ;
- asumărilor care au stat la baza sporirii randamentului declarat;
- neconformităților depistate, dacă este cazul;
- măsurărilor efectuate, dacă este cazul.

89. Măsurile propuse în cadrul raportului trebuie să fie optime din punct de vedere al costurilor și să respecte cerințele minime de performanță energetică prevăzute la art. 16 și art. 19 din Legea nr. 282/2023. Concluziile raportului nu se limitează la sporirea performanței energetice a sistemelor, ci vor asigura exploatarea acestora în condiții de siguranță, inclusiv menținerea parametrilor de temperatură ai microclimatului interior în limitele cerințelor sanitare.

90. Măsurile de sporire a performanței energetice și funcționale, propuse în cadrul raportului de inspecție, au un caracter de recomandare pentru proprietarul sau administratorul/gestionarul sistemului. Măsurile propuse trebuie să conțină rezultatele calculului fezabilității economice, care la rândul său vor servi în calitate de factor convingător la implementarea acestora.

91. Fișa de inspecție a sistemului de încălzire reprezintă un chestionar care descrie sistemul inspectat, prezentat în anexa nr. 3.

92. Fișa de inspecție se completează în subsistemul pentru întocmirea rapoartelor de inspecție a sistemelor de încălzire.


	Anexa nr.1
la Regulamentul privind 
inspecția sistemelor de încălzire

	

	RAPORT DE INSPECȚIE

	A SISTEMELOR DE ÎNCĂLZIRE

	

	Numărul de înregistrare al raportului 
	Data întocmirii:
	
	[image: ]

	
	Valabil până la:
	
	

	

	Numele,  prenumele inspectorului
	 

	Număr de înregistrare a inspectorului
	 

	Denumirea companiei
	

	Adresa clădirii
	

	Destinația clădirii
	

	Ponderea procentuală conform categoriei
	

	Proprietarul clădirii
	

	Semnătura electronică a inspectorului 
	 

	
	

	
	

	Cod sistem
	Denumirea măsurii
	Descrierea măsurii

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	Indicatorii tehnico-economici specifici ai măsurilor recomandate:

	Cod sistem
	Denumirea măsurii
	Valoarea estimativă a investiției
	Economie de energie estimată anuală
	VNA1
	RIR2
	Perioada de recuperare 

	
	
	
	
	
	
	

	
	
	[MDL]
	[kWh/an]
	[MDL]
	[%]
	[ani]

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	Total
	
	
	
	
	

	NOTĂ : 
1 VNA -  Valoarea netă actualizată este o metodă utilizată în evaluarea proiectelor de investiții, care are ca scop determinarea profitabilității acestora. VNA reprezintă diferența dintre valoarea actuală a fluxurilor de numerar generate de proiect și valoarea investiției inițiale. O valoare a VNA pozitivă indică faptul că proiectul este rentabil, în timp ce o valoare negativă arată că proiectul ar putea să nu fie fezabil din punct de vedere financiar. 
2 RIR - este rata internă de rentabilitate la care valoarea neta prezenta (valoarea actualizata) a unui flux de venituri sau cheltuieli (viitoare) este egala cu zero. 

	

	

	

	

	




Anexa nr. 2
la Regulamentul privind inspecția
sistemelor de încălzire
Formular de inspecție a sistemului de încălzire
cu măsurile propuse

	Cod sistem:
	
	Denumirea măsurii:
	 

	

	Necesarul estimativ de investiții
	
	MDL
	(fotografia sistemului)

	
	

	Economii anuale
	
	MDL/an
	

	
	

	Economii de energie electrică estimate
	
	kWh/an
	

	
	

	Economii estimate de energie din surse alternative
	
	kWh/an
	

	

	Sporirea randamentului sistemului
	
	
	Descrierea măsurii:
	

	

	Argumentare:
	 





Anexa nr. 3
la Regulamentul privind inspecția
sistemelor de încălzire
Fișa de inspecție a sistemului de încălzire

	Nr.
	INDICATOR
	CARACTERISTICI

	A
	Sistem de generare

	A1
	Sistem de generare – Încălzire

	A1.1
	Corespunderea sistemului instalat cu cel proiectat
	

	A1.2
	Sursa centralizată sau autonomă cu specificare nr. de unități și tip de sursă (de ex: cazan pentru încălzire și /sau prepararea ACM; pompă de căldură aer-aer, aer-apă, apă-aer, apă=apă, sol-apă sau sol-aer; punct termic individual; colectoare solare cu tuburi, colectoare solare plane sau colectoare solare gravitaționale)
	

	A1.3
	Puterea termică (kW)
	

	A1.4
	Combustibil utilizat
	

	A1.5
	Regim de lucru 
	

	A1.6
	Reglarea agentului termic dacă există (manual sau automat), descrierea sistemului de automatizare (dacă există)
	

	A1.7
	Tipul arzătorului
	

	A1.8
	Mentenanța arzătorului (curățenia, parametrii de reglaj și altele)
	

	A1.9
	Dimensionarea cazanului față de sarcina termică
	

	A1.10
	Dimensionarea puterii arzătorului față de puterea cazanului
	

	A1.11
	Parametrii de funcționare (temperatura, presiunea, tiraj)
	

	A1.12
	Starea echipamentelor de reglare și control
	

	A1.13
	Sisteme de siguranță la oprirea automată (dacă există)
	

	A1.14
	Schimbător de căldură – starea, dimensionarea, izolația termică și performanța (dacă există)
	

	A1.15
	Automatizarea pompelor de circulație
	

	A1.16
	Existența și starea dispozitivelor de măsurare a temperaturii și presiunii
	

	A1.17
	Starea izolației termice a elementelor
	

	A1.18
	Descrierea subsistemelor (dacă există)
	

	A2
	Sistem de generare – prepararea apei calde menajere (ACM)

	A2.1
	Corespunderea sistemului instalat cu cel proiectat
	

	A2.2
	Tipul și numărul locurilor de consum
	

	A2.3
	Tipul de alimentare cu ACM (rețele termice sau sursă de generare proprie)
	

	A2.4
	Sistem de preparare al ACM (direct prin schimbător de căldură, schimbător de căldură + boiler acumulator, boiler)
	

	A2.5
	Dacă există boiler acumulator se specifică volumul în m3, grosimea izolației, sursele de preîncălzire și puterile termice ale acestora.
	

	A2.6
	În cazul instalațiilor solare termice se indică tipul acestuia, suprafața în m2, orientarea și unghiul de înclinație
	

	A2.7
	Recirculare, dacă există (la nivel de distribuție sau coloane)
	

	A2.8
	Parametrii de temperatură și presiune în sistem
	

	A2.9
	Contorizarea consumului
	

	A2.10
	Tipul și starea izolației elementelor
	

	B
	Sistem de distribuție

	B1
	Corespunderea sistemului instalat cu cel proiectat – diametrele nominale a conductelor, izolația termică, prezența clapetelor.
	

	B2
	Tipul sistemului (monotubular, bitubular)
	

	B3
	Montarea sistemului de distribuție – deschis, închis (în podea, pereți)
	

	B4
	Circulația agentului – gravitațională, forțată (tipul pompei, puterea, automatizarea)
	

	B5
	Temperatura la tur și retur
	

	B6
	Prezența dispozitivelor de echilibrare hidraulică
	

	B7
	Prezența robinetelor de aerisire și scurgere, starea lor.
	

	B8
	Tipul și starea izolației
	

	B9
	Asigurarea mentenanței – filtrele sunt curățite, sistemul este reglat și periodic spălat
	

	B10
	Prezența contorizării separate
	

	B11
	Descrierea subsistemelor (dacă există)
	

	C
	Sistem de emisie

	C1
	Corespunderea sistemului instalat cu cel proiectat 
	

	C2
	Tipul sursei de emisie instalat (sobă, radiatoare, convectoare, ventiloconvectoare, încălzire prin pardosea, prin pereți, altele)
	

	C3
	Materialul corpurilor de încălzire instalate (fontă, oțel, bimetal, aluminiu)
	

	C4
	Dimensionarea corpurilor de emisie 
	

	C5
	Numărul corpurilor de încălzire instalate, dimensiuni și tip (11,22 etc.)
	

	C6
	Racordarea corpurilor de încălzire (directă, prin by-pass).
	

	C7
	Temperatura la suprafața corpului
	

	C8
	Sistemul de reglare a fluxului de căldură (prin robinete de reglaj, prin termostat în spațiu, prin termostate instalate pe corpuri de căldură sau reglare centralizată de la sursă de generare)
	

	C9
	Amplasarea senzorilor de reglaj față de mediul înconjurător
	

	C10
	Întreținerea corpurilor de încălzire (nu sunt blocate, sunt spălate și curățate)
	

	C11
	Descrierea subsistemelor (dacă există)

